POZIV NA B2B SUSRETE SA TURSKIM FIRMAMA – ZEPS 2026

WILLDICH Business Centre, kao pouzdan partner u razvoju međunarodnih poslovnih odnosa, i ove godine preuzima ključnu ulogu u organizaciji B2B susreta između bosanskohercegovačkih i turskih kompanija u okviru Međunarodnog generalnog bh. sajma privrede ZEPS 2026.

U ime WILLDICH Business Centra pozivamo sve naše privrednike da se prijave i uzmu učešće u ekskluzivnim B2B susretima sa preko 50 renomiranih kompanija iz Republike Turske, koji će se održati u okviru ZEPS 2026.

Susreti će biti organizovani na Nacionalnom štandu Republike Turske, pod pokroviteljstvom Istanbulske privredne komore.

Lokacija: Zenica
Datum: 2. – 5. septembar 2026.

Ovo je jedinstvena prilika da naši privrednici direktno razgovaraju sa turskim proizvođačima, investitorima i izvoznicima iz različitih sektora i ostvare konkretne poslovne saradnje.

Zašto učestvovati?
- Direktni B2B sastanci sa provjerenim partnerima,
- Mogućnost uvoza, distribucije i zajedničkih projekata,
- Širenje poslovne mreže na međunarodnom nivou,
- Pristup ozbiljnim i spremnim partnerima za saradnju.

Učešće je besplatno, uz obaveznu prijavu.
Prijave putem B2B platforme: B2B PLATFORMA – WILLDICH ili direktno putem e-mail adrese: samir.vildic@willdich.ba

“Iskoristite priliku da svoje poslovanje podignete na viši nivo i povežete se sa pravim partnerima.”

